CELEX: 62011CB0114
Language: el
Date: 2012-04-27 00:00:00
Title: Υπόθεση C-114/11: Διάταξη του Δικαστηρίου (έβδομο τμήμα) της 27ης Απριλίου 2012 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Staatssecretaris van Financiën κατά U. Notermans-Boddenberg (Άρθρα 18 ΕΚ και 39 ΕΚ — Αυτοκίνητα οχήματα — Χρήση, εντός κράτους μέλους, αυτοκινήτου οχήματος ταξινομημένου σε άλλο κράτος μέλος — Φορολόγηση του οχήματος αυτού στο πρώτο κράτος μέλος κατά την πρώτη χρησιμοποίησή του επί του εθνικού οδικού δικτύου — Όχημα εισαχθέν κατά τη μετοίκιση στο πρώτο κράτος μέλος και χρησιμοποιούμενο για ιδιωτικούς σκοπούς μόνο για τη μετάβαση προς τον τόπο εργασίας, ο οποίος βρίσκεται στο δεύτερο κράτος μέλος)

25.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 258/8
            
         Διάταξη του Δικαστηρίου (έβδομο τμήμα) της 27ης Απριλίου 2012 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Staatssecretaris van Financiën κατά U. Notermans-Boddenberg
   (Υπόθεση C-114/11) (1)
   
   (Άρθρα 18 ΕΚ και 39 ΕΚ - Αυτοκίνητα οχήματα - Χρήση, εντός κράτους μέλους, αυτοκινήτου οχήματος ταξινομημένου σε άλλο κράτος μέλος - Φορολόγηση του οχήματος αυτού στο πρώτο κράτος μέλος κατά την πρώτη χρησιμοποίησή του επί του εθνικού οδικού δικτύου - Όχημα εισαχθέν κατά τη μετοίκιση στο πρώτο κράτος μέλος και χρησιμοποιούμενο για ιδιωτικούς σκοπούς μόνο για τη μετάβαση προς τον τόπο εργασίας, ο οποίος βρίσκεται στο δεύτερο κράτος μέλος)
   2012/C 258/12
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   Staatssecretaris van Financiën
   
      κατά
   
   U. Notermans-Boddenberg
   
      Αντικείμενο
   
   Αίτηση εκδόσεως προδικαστικής αποφάσεως — Hoge Raad der Nederlanden — Ερμηνεία των άρθρων 18 ΕΚ και 39 ΕΚ (νυν άρθρων 21 ΣΛΕΕ και 45 ΣΛΕΕ) — Εθνική ρύθμιση επιβάλλουσα τέλη ταξινομήσεως κατά την πρώτη χρήση αυτοκινήτου οχήματος στο εθνικό οδικό δίκτυο — Υπαγωγή προσώπου το οποίο μετοίκησε από άλλο κράτος μέλος, έχει την ιθαγένεια του κράτους αυτού και το οποίο επί μονίμου βάσεως χρησιμοποιεί αυτοκίνητο, που έχει ταξινομηθεί εκεί και περιλαμβάνεται στα περιουσιακά στοιχεία που μεταφέρθηκαν κατά τη μετοίκηση, για σκοπούς ιδιωτικής και επαγγελματικής χρήσεως η οποία συνεπάγεται επαγγελματικά ταξίδια προς αυτό το άλλο αυτό κράτος μέλος
   
      Διατακτικό
   
   Το άρθρο 39 ΕΚ έχει την έννοια ότι δεν αντίκειται σ’ αυτό ρύθμιση κράτους μέλους η οποία επιβάλλει στους κατοίκους του που έχουν μετοικήσει από άλλο κράτος μέλος και έχουν εισαγάγει κατά τη μετοίκιση όχημα ταξινομημένο στο δεύτερο αυτό κράτος μέλος, κατά την πρώτη χρήση του οχήματος αυτού επί του εθνικού οδικού δικτύου, την καταβολή τέλους το οποίο κανονικά οφείλεται κατά την ταξινόμηση ενός οχήματος στο πρώτο κράτος μέλος, όταν το εν λόγω όχημα χρησιμοποιείται ουσιαστικά επί μονίμου βάσεως στο έδαφος του πρώτου κράτους μέλους, έστω και αν η χρήση αυτή περιλαμβάνει διαδρομές που πραγματοποιούν οι εν λόγω κάτοικοι για να μεταβούν στον τόπο εργασίας τους, ο οποίος βρίσκεται στο δεύτερο κράτος μέλος.
   
      (1)  ΕΕ C 152 της 21.5.2011.